Tarık Ziya Ekinci
Tarık Ziya Ekinci Biguhêre - Kodê biguhêre - Wîkîdaneyê biguhêre Tarık Ziya Ekinci (jdb. 1926 Licê, Amed - m. 15 tebax 2024, Stembol, Tirkiye) siyasetmedar, parêzvanê mafê mirovan û nivîskarê kurd bû. Li Stembolê perwerdeya bijîşkiyê dîtiye û pisporê nexweşiyên hundirîn e. Di ciwaniya xwe de tevlî têkoşîna mafên Kurdan dibe û di nava baskên Partiya Karkerên Tirkiyeyê (bi turkî: TİP - Türkiye İşçi Partisi) de têdikoşe û heya sekreteriya giştî yê vê partiyê payebilind dibe. Ji 1965an heya 1969an parlamenteriya Amedê dike. Di cûntaya leşkerî ya 60î de bi qasî 3 sal ji ber ramanên xwe tê zîndanîkirin. Dîsa di cûntaya leşkerî ya 80î de jî gelek caran tê girtin û êşkencekirin. Di sala 1982an de direve Ewropayê û heya 1985an li Parisê dimîne. Yek ji damezrênerên DEMOSê, kurtnivîsa saziya Lihevhatiya demokratîk û pêşdestiya ji bo çareseriya pirsgirêka kurdî (bi tirkî: Demokratik Uzlaşma ve Kürt Sorununda Çözüm Girişimi) ye. Herwekî gorî hêza xwe di nava hemî tevger û çalakiyên demokratîk de cihdigire.